als_Latn dik_Latn sna_Latn
Duket sikur hajnat po e përdorin përkushtimin e madhe të qytetarëve të Vushtrrisë ndaj fesë në muajin e Shenjtë të Ramazanit. Prej se ka hyrë muaji i Shenjtë i Ramazanit janë shtuar rastet e vjedhjeve nëpër shtëpi në kohë të iftarit në këtë qytet, raporton portali Veriu.info.
Rastin e vjedhjeve në kohë të iftarit nëpër shtëpitë që në atë kohë mbesin të zbrazëta e ka konfirmuar edhe policia. “Gjatë këtij muaji janë shtuar rastet e vjedhjeve të rënda nëpër shtëpi. Shumica e këtyre rasteve kanë ndodhur prej orës 19 deri në orën 22 në shtëpitë e atyre familjeve që në atë kohë nuk janë në shtëpi”, ka deklaruar komandanti i Stacionit të policisë në Vushtrri, Muhamet Alidema, raporton Veriu.info.
Ndryshe Vushtrria njihet ndër qytet kryesore në Kosovë ku ka një përkushtim të madh të besimtarëve gjatë muajit të Shenjtë të Ramazanit. /Veriu.info/
als_Latn als_Latn als_Latn